Lav et referat af nedenstående tekst:

Tekst:
En ansat i Rema 1000-supermarkedet på Danalien i Aalborg er såret og kørt med ambulance til Aalborg Universitetshospital efter et butikstyveri udviklede sig voldeligt onsdag eftermiddag. Kort efter klokken 15:30 opdagede og tilbageholdt den ansatte en formodet butikstyv, men tyven endte som røver og voldsmand da han trak en kniv og stak den ansatte to gange. Det fortæller vagtchef ved Nordjyllands Politi Per Jørgensen. Gerningsmand stak af Det voldelige overfald fandt sted ved butikkens udgang. Det var her den ansatte havde tilbageholdt butikstyven hvorefter han med sin mobiltelefon ringede til politiet. Herefter trak gerningsmanden sit våben og stak den ansatte inden han flygtede fra stedet. Gerningsmanden er dog anholdt nu. Det fortæller vagtchefen klokken 16:45. - Via vidneafhøringer og politihunde fandt vi frem til gerningsmanden, der var kommet frem til sin bopæl i nærheden af supermarkedet og han er anholdt nu, fortæller Per Jørgensen. TV2 Nords fotograf fandt efter røveriet frem til politiet, der var igang med ransagning af to lejligheder på Blegkilde Allé der ligger i umiddelbar nærhed af Danalien og dermed Rema 1000-supermarkedet.

Referat:
En butikstyv trak et våben, da han blev tilbageholdt af en ansat i Rema 1000 i Vejgaard.